b'\n_START_ARTICLE_\nRoberto Chiacig\n_START_SECTION_\nKarijera\n_START_PARAGRAPH_\nKarijeru je zapo\xc4\x8deo u omladinskom pogonu Benetton Trevisa, a sezonu 1994./95. proveo je na posudbi u talijanskom drugoliga\xc5\xa1u Petrarca Padovi. S obzirom na dobre igre u drugoj talijanskoj ligi, natrag je vra\xc4\x87en u redove Benettona. Me\xc4\x91utim, u Trevisu se zadr\xc5\xbeao samo godinu dana. U sezoni 1996./07. igrao je u gr\xc4\x8dkom prvoliga\xc5\xa1u AEK Ateni. Sljde\xc4\x87e sezone natrag se je vratio u Italiju, ali ovaj put u redove Fortituda Bologne. U sije\xc4\x8dnju 1999. godine poslan je na posudbu u Pallacanestro Reggianu. Sezonu 1999./00. proveo je u redovima Montecatini Basketa. 2000. odlazi u Montepaschi Sienu, s kojom kasnije u sezoni 2001./02. osvaja kup Raymonda Saporte, a u sezoni 2003./04. naslov talijanskog prvaka i talijanski superkup 2004._NEWLINE_2006. postaje \xc4\x8dlanom \xc5\xa1panjolske Pamese Valencije, a u velja\xc4\x8di 2007. odlazi na posudbu u talijansku Lottomaticu Rim. Od sezone 2007./08. \xc4\x8dlan je talijanske Virtus Bologne.\n_START_SECTION_\nTalijanska reprezentacija\n_START_PARAGRAPH_\nBio je \xc4\x8dlan talijanske reprezentacije koja je na Olimpijskim igrama u Ateni 2004. osvojila zlatnu medalju, a na Europskim prvenstvima u Francuskoj 1999. i \xc5\xa0vedskoj 2003. zlatnu, odnosno srebrnu medalju.'